stanford-oval/wikipedia huggingface dataset:
אפקט ג'ול-תומסון

תיאור סכמטי של אפקט ג'ול תומסון. במרכז נמצאת מחיצה מחוררת או שסתום.
בתרמודינמיקה, אפקט ג'ול-תומסון מתאר את השינוי בטמפרטורה של גז או נוזל המתפשט אדיאבטית (ללא החלפת חום עם הסביבה) דרך נחיר או שסתום מלחץ גבוה ללחץ נמוך. כתוצאה מההתפשטות, הגז יתקרר או יתחמם בהתאם לדומיננטיות של כוחות המשיכה או הדחייה בין מולקולות הגז. בטמפרטורת החדר ובלחץ אטמוספירי, כל הגזים מלבד ניאון, מימן והליום מתקררים כתוצאה מההתפשטות.
האפקט קרוי על-שם ג'יימס ג'ול וויליאם תומסון (הלורד קלווין) שגילו אותו בשנת 1852 בהתבסס על עבודתו המוקדמת של ג'ול אודות התפשטות גז לתוך ריק (התפשטות ג'אול).
מודל

התפשטות אדיאבטית של גז יכולה להתרחש באופנים שונים: התפשטות הפיכה, התפשטות לא-הפיכה כנגד ריק, והתפשטות לא הפיכה מלחץ התחלתי Pi ללחץ סופי Pf. אפקט ג'ול תומסון מתרחש במקרה האחרון, בו האנתלפיה של הגז אינה משתנה (הוכחה לכך תובא בהמשך הערך). מעשית, תהליך ההתפשטות יהיה בקירוב אדיאבטי כאשר המערכת מבודדת היטב, וכאשר תהליך ההתפשטות מהיר ביחס לקצב מעבר החום מהמערכת לסביבה.
בעוד שבגז אידיאלי אין אינטראקציות בין מולקולות הגז, הרי שבגז ריאלי קיימות אינטראקציות כאלה: בין מולקולות הגז קיימים כוחות משיכה הנובעים מקשרים כימיים בין מולקולריים, וגם כוחות דחייה בין ענני האלקטרונים של מולקולות שכנות. בטמפרטורה נתונה, בלחצים נמוכים מאוד, כאשר המולקולות רחוקות מאוד זו מזו, הן כוחות המשיכה והן כוחות הדחייה אינם מורגשים, והגז מתנהג בקירוב כמו גז אידיאלי – למולקולות בקירוב רק אנרגיה קינטית, ואילו האנרגיה הפוטנציאלית שואפת לאפס. בלחצים בינוניים, כוחות המשיכה הבינמולקולריים הם הדומיננטיים - האנרגיה הפוטנציאלית יורדת אל מתחת לאפס. בלחצים גבוהים מאוד, כאשר המולקולות קרובות מאוד זו לזו, כוחות הדחייה הם הדומיננטיים – האנרגיה הפוטנציאלית עולה אל מעל האפס.
במהלך התפשטות הגז מלחץ גבוה ללחץ נמוך, המרחק הממוצע בין מולקולות הגז גדל. אם הגז נתון בלחץ ובטמפרטורה בהם כוחות הדחייה דומיננטיים, ולמולקולות הדחוסות אנרגיה פוטנציאלית גבוהה, כוחות הדחייה ההדדיים הפועלים על המולקולות מביאים להתרחקותן זו מזו תוך כדי תאוצה והגדלת האנרגיה הקינטית על חשבון האנרגיה הפוטנציאלית (כיוון שהתהליך אדיאבטי, האנרגיה הכוללת נשמרת ואינה מתבזבזת כחום). מבחינה מקרוסקופית, העלאת האנרגיה הקינטית מתבטאת בעליית הטמפרטורה. אם, לעומת זאת, הגז נתון בלחץ ובטמפרטורה בהם כוחות המשיכה דומיננטיים, ולמולקולות הדחוסות אנרגיה פוטנציאלית נמוכה, שבירת קשרים בינמולקולריים במהלך תהליך ההתפשטות כרוכה בהעלאת האנרגיה הפוטנציאלית של המולקולות, על חשבון האנרגיה הקינטית (שוב, האנרגיה הכוללת נשמרת). מבחינה מקרוסקופית, הורדת האנרגיה הקינטית מתבטאת בירידת הטמפרטורה.
מקדם ג'ול-תומסון

שינוי טמפרטורת הגז במהלך ההתפשטות מתואר על ידי הנגזרת החלקית של הטמפרטורה לפי הלחץ באנתלפיה קבועה; נגזרת זו קרויה מקדם ג'ול-תומסון ומסומנת באות μ. כיוון ששינוי הלחץ במהלך ההתפשטות הוא בהכרח שלילי (הלחץ הסופי נמוך מההתחלתי), מקדם ג'ול-תומסון חיובי פירושו ירידה בטמפרטורה, ומקדם ג'ול-תומסון שלילי פירושו עלייה בטמפרטורה. ניתן לקשר בין מקדם ג'ול-תומסון לבין קיבול החום בלחץ קבוע, Cp, ומקדם ההתפשטות התרמית α על ידי:
ערכו של המקדם תלוי בסוג הגז ובלחץ ובטמפרטורה שהגז היה נתון בהם לפני ההתפשטות. בכל הגזים קיימת נקודה הקרויה נקודת האינוורסיה (inversion point) בה מקדם ג'ול-תומסון משנה סימן מחיובי לשלילי; הטמפרטורה בה חל השינוי בסימן תלויה בלחץ של הגז קודם ההתפשטות, נקראת טמפרטורת האינוורסיה (Joule–Thomson inversion temperature). על פי רוב ללחץ נתון קיימות שתי נקודות אינוורסיה, אחת בטמפרטורה גבוהה ואחת בטמפרטורה נמוכה. כפי שניתן לראות בגרף, בלחץ נתון, בכל הגזים מקדם ג'ול תומסון יורד עם העלייה בטמפרטורה – בתנאי שהטמפרטורה גבוהה מטמפרטורת האינוורסיה הראשונה, כיוון שהגדלת הטמפרטורה גוררת עלייה בכוחות הדחייה הבינמולקולריים וירידה בכוחות המשיכה.
בהליום ומימן וניאון הנתונים בלחץ אטמוספירי, טמפרטורת האינוורסיה נמוכה (בהליום, 51 K או (−222 °C). מולקולות ההליום והמימן הן מולקולות קטנות ולפיכך כוחות ואן דר ואלס ביניהן חלשים מאוד; פירוש הדבר שכבר בטמפרטורות נמוכות כוחות הדחייה בין המולקולות של גזים אלה דומיננטיים על פני כוחות המשיכה. כמוסבר לעיל, כאשר כוחות הדחייה דומיננטיים הגז מתחמם בשעת ההתפשטות. בשל כך, הליום ומימן מתחממים כאשר הם מתפשטים באופן אדיאבטי מלחץ אטמוספירי ללחץ נמוך, בטמפרטורת החדר. בגזים העיקריים המרכיבים את האוויר, חנקן וחמצן, טמפרטורת האינוורסיה גבוהה יותר - 621 K (348 °C) ו-764 K (491 °C), בהתאמה. לכן, אוויר מתקרר כאשר הוא מתפשט באופן אדיאבטי מלחץ אטמוספירי ללחץ נתון נמוך, בטמפרטורת החדר.
בגז אידיאלי המקדם μ שווה תמיד לאפס: הגז אינו מתקרר ואינו מתחמם במהלך ההתפשטות.
מקדם ג'ול-תומסון > גזירת מקדם ג'ול תומסון

את הקשר : \mu _{\mathrm {JT} }\equiv \left({\partial T \over \partial P}\right)_{H}={\frac {V}{C_{\mathrm {p} }}}\left(\alpha T-1\right)\, ניתן לקבל באמצעות כלל השרשרת ובעזרת יחסי מקסוול.
לפי אחד מכללי השרשרת של אוילר והגדרת קיבול החום בלחץ קבוע:
נביט על הביטוי  \left({\partial H \over \partial P}\right)_{T}. לפי כלל השרשרת מתקיים:
לפי יחסי מקסוול מתקיים  \left({\partial H \over \partial P}\right)_{S}=V  ,  \left({\partial H \over \partial S}\right)_{P}=T וכן  \left({\partial S \over \partial P}\right)_{T}=-\left({\partial V \over \partial T}\right)_{P}. כשנציב זאת ב-(2) נקבל:
לפי הגדרת מקדם ההתפשטות התרמית,  \alpha , מתקיים  \left({\partial V \over \partial T}\right)_{P}=\alpha V. כשנציב זאת ב-(3), נקבל:
כשנציב את (4) ב-(1) נקבל את הקשר הרצוי בין מקדם ג'ול-תומסון לבין מקדם ההתפשטות התרמית וקיבול החום בלחץ קבוע:
קל לראות שבגז אידיאלי מקדם ההתפשטות התרמי  \alpha  הוא  1/T, ולכן מקדם ג'ול-תומסון של גז אידיאלי הוא אפס והגז אינו מתקרר או מתחמם במהלך ההתפשטות.
יישומים

אפקט ג'ול תומסון מיושם בתעשייה הפטרוכימית במעגל לינדה, המנצל את אפקט הקירור של הגז לצורך ניזולו. כמו כן, נעשה שימוש באפקט במחקר קריוגני (חקר תופעות המתרחשות בטמפרטורות נמוכות) במסגרתו מנזלים גזים שונים כגון חמצן, חנקן וארגון. כדי לנצל את אפקט ג'ול תומסון לניזול גז על הגז להמצא בלחץ ובטמפרטורה בהם ערכו של מקדם ג'ול תומסון חיובי. במילים אחרות, על הגז להימצא בטמפרטורה הנמוכה מטמפרטורת האינוורסיה שלו.
הוכחה לכך שההתפשטות היא איזואנתלפית

בתהליך ההתפשטות הגז עובר מנפח ולחץ התחלתיים  V_{i},P_{i} ללחץ ונפח סופיים  P_{f},V_{f}. כדי להוכיח שההתפשטות איזואנתלפית, תחילה נביט על העבודה הכוללת שמבוצעת על הגז במהלך ההתפשטות. עבודה זו שווה לעבודה שמבוצעת עליו לפני המעבר בנחיר,  W_{i}, פלוס העבודה שמבוצעת עליו לאחר העבודה בנחיר,  W_{f}. בגלל שהתהליך אינו הפיך, מתקיים : W_{i}=P_{i}\cdot V_{i}\,,  W_{f}=-P_{f}\cdot V_{f}\,. העבודה הכוללת שווה לסכום העבודות:
באופן דומה, השינוי באנרגיה הפנימית של הגז שווה לסכום השינויים לפני המעבר בנחיר ואחריו:
מחד, החוק הראשון של התרמודינמיקה קובע שכמות החום המועברת שווה לשינוי באנרגיה הפנימית של הגז פחות העבודה שנעשית על הגז; מאידך, כיוון שהתהליך אדיאבטי ואין מעבר חום, ביטוי זה שווה לאפס. לאחר מעבר אגפים נקבל:
לפי הגדרת האנתלפיה, הביטויים משמאל ומימין שווים לאנתלפיה ההתחלתית והסופית בהתאמה, ולכן:
והתהליך איזואנתלפי.
כאשר כדור נבעט במעלה מדרון נטול חיכוך, האנרגיה הקינטית שלו מומרת לאנרגיה פוטנציאלית, והכדור מאט. באופן אנלוגי, כאשר כוחות המשיכה דומיננטיים והמולקולות מתרחקות זו מזו ללא מעבר חום, האנרגיה הקינטית שלהן מומרת לאנרגיה פוטנציאלית, והגז מתקרר.
מקדם ג'ול-תומסון של גזים שונים כתלות בטמפרטורה, בלחץ אטמוספירי.
ברוב הגזים, קיימות שתי נקודות בהן מקדם ג'ול-תומסון משנה סימן, אחת בטמפ' נמוכה ואחת בטמפרטורה גבוהה. בדיאגרמת P-T זו בכל הנקודות על העקומה מתקיים μ=0. אם נשרטט עקומות איזואנתלפיות שיכסו את כל שטח הגרף, הרי שכל תהליך התפשטות מלחץ גבוה ללחץ נמוך מתרחש לאורך אחת מהעקומות האלה.
קבוצות הפדרציה הבין-לאומית לכלבנות

לפדרציה הבין-לאומית לכלבנות יש מערך ובו 10 קבוצות גזעי כלבים. סידור זה הוא יחיד במינו. בכל הקבוצות הללו קיימים גזעים שרשום מה הייתה מטרתם המקורית.
מערך 10 הקבוצות

מערך הקבוצות של הפדרציה הבין-לאומית לכלבנות הוא ייחודי לפדרציה זו. כל הקבוצות מכילות כלבים שהורבעו למטרה ספציפית, יותר ספציפית ממועדוני כלבים אחרים. קבוצות אלו מפוצלות יותר ממועדוני כלבים דוברי אנגלית אחרים. זוהי דוגמה למדרג המשמש את מערך זה:
גזע לדוגמה: ביוהאנד נורווגי
קבוצה: 5 (שפיץ וטיפוסים פרימיטיבים)
חלק: 3 (כלבי שמירה ורעייה נורדים)
מספר הגזע: #237
קבוצות

קבוצות הפדרציה הבין-לאומית לכלבנות הן:
כלבי בקר וצאן
פינצ'ר ושנאוצר, דמויי דוגה וכלבי הרים שווייצריים
טריירים
דאקלים
שפיץ וטיפוסים פרימיטיבים
ציידי ריח וקרוביהם
פוינטרים וסטרים
רטריברים, ספניאלים וכלבי מים
כלבי לוויה וזעירים
כלבי רוח
ראו גם

הפדרציה הבין-לאומית לכלבנות
קבוצות מועדוני כלבים
קבוצות מועדון הכלבים האמריקאי
קבוצות מועדון הכלבים הקנדי
ג'ו הנרי

| --- | --- |
ג'ו הנרי בפסטיבל אורהוס, 2015
ג'ו הנרי בפסטיבל אורהוס, 2015
 לידה:  2 בדצמבר 1960 (בן 64) שארלוט, ארצות הברית 
 מוקד פעילות:  ארצות הברית 
 תקופת הפעילות:  מ-1986 
 מקום לימודים:  אוניברסיטת מישיגן, Rochester Adams High School 
 סוגה:  קאנטרי אלטרנטיבי 
 שפה מועדפת:  אנגלית 
 כלי נגינה:  גיטרה 
 חברת תקליטים:  Profile Records 
 בן או בת זוג:  Melanie Ciccone (1987–אין ערך) 
 צאצאים:  Levon Henry, Lulu Henry 
 joehenrylovesyoumadly.com
 פרופיל ב-IMDb
 
ג'ו הנרי (באנגלית: Joe Henry; נולד ב-2 בדצמבר 1960) הוא זמר-יוצר, גיטריסט ומפיק מוזיקלי אמריקאי.
הוא הוציא חמישה-עשר אלבומי אולפן והפיק עשרות הקלטות עבור אמנים אחרים, כולל שלושה אלבומים זוכי פרס גראמי.
ביוגרפיה וקריירה

הנרי נולד בשארלוט, קרוליינה הצפונית, המדינה ממנה הגיעו גם הוריו, אותם תיאר כנוצרים אדוקים. הוא גדל בעיר אוקלנד, מישיגן ולמד בבית הספר הקהילתי של רוצ'סטר. הוא סיים את לימודיו בתיכון רוצ'סטר אדמס, ולאחר מכן סיים את לימודיו באוניברסיטת מישיגן. לאחר מכן, החל להתמקצע במקצועות המוזיקה.
הנרי עבר לברוקלין, ניו יורק ב-1985 והחל להופיע באולמות מוזיקה מקומיים. בהמשך לכך, שיתף פעולה עם סולומון ברק, אני דיפרנקו, איימי מאן, אלביס קוסטלו, סאליף קייטה, רמבלינג ג'ק אליוט, יו לורי, ליסה האניגן, בוני רייט, בילי בראג, גאי פירס, ג'ואן באאז וגאי פירס. בשנת 2000 השתתף בכתיבת להיט הקאנטרי של הזמרת-יוצרת האמריקאית מדונה, "Don't Tell Me" שנכלל באלבום האולפן השמיני שלה, Music. הוא עבד איתה שוב בכתיבת השיר "Jump" מ-Confessions on a Dance Floor.
בשנת 2008 כתב עם מדונה את "Devil Wouldn't Recognize You" מ-Hard Candy. ארבע שנים לאחר מכן, כתבו את "Falling Free" מ-MDNA.
דיסקוגרפיה > אלבומים

| --- | --- |
 1986: Talk of Heaven  1989: Murder of Crows  1990: Shuffletown  1992: Short Man's Room  1993: Kindness of the World  1996: Trampoline  1999: Fuse  2001: Scar  2003: Tiny Voices:  2007: Civilians  2009: Blood from Stars  2011: Reverie  2014: Invisible Hour  2016: Shine a Light: Field Recordings from the Great American Railroad (ביחד עם בילי בראג)  2017: Thrum  2019: The Gospel According to Water  2022: All the Eye Can See
הערות שוליים

1 2  Joe Henry, Joe Henry (באנגלית אמריקאית)
↑  Don't Give Up On Me by Solomon Burke (Best Contemporary Blues Album, 2002), A Stranger Here by Ramblin' Jack Elliott (Best Traditional Blues Album, 2009), Genuine Negro Jig by Carolina Chocolate Drops (Best Traditional Folk Album, 2010).
↑  Joe Henry | Artist | GRAMMY.com, www.grammy.com
↑  "Joe Henry - The Mystery and Adventure of Life and Songwriting"
↑  Joe Henry, Discogs (באנגלית)
↑  Release group “Music” by Madonna - MusicBrainz, musicbrainz.org
↑  Release group “Confessions on a Dance Floor” by Madonna - MusicBrainz, musicbrainz.org
↑  Release group “Hard Candy” by Madonna - MusicBrainz, musicbrainz.org
↑  Release group “MDNA” by Madonna - MusicBrainz, musicbrainz.org
| --- | --- |
בקרת זהויות :  NLI: 987007337263405171  BIBSYS: 8030262  BnF: cb14045189m (data)  GND: 134653785  ISNI: 0000 0000 7995 7892  LCCN: n91083243  MusicBrainz: 7ea95bc8-7c97-4b8c-baf5-f3720bc94b40  NKC: xx0082236  NSK: 000067520  RERO: 02-A017396584  SUDOC: 168042266  VIAF: 51891049   WorldCat (עם VIAF): 51891049
מרינה צבטייבה

| --- | --- |

מרינה צבטייבה בצעירותה
 לידה:  8 באוקטובר 1892 מוסקבה, האימפריה הרוסית 
 התאבדה:  31 באוגוסט 1941 (בגיל 48) אלבוגה, רוסיה 
 מדינה:  האימפריה הרוסית, ברית המועצות 
 מקום קבורה:  אלבוגה 
 מקום מגורים:  מוסקבה, ברלין, אלכסנדרוב, פראג, פריז, Memorial House-Museum of Marina Tsvetaeva in Korolyov, פריז, מוסקבה, נרווי, Koktebel, יאלטה, טרוסה, אלבוגה 
 מקום לימודים:  סורבון 
 שפות היצירה:  רוסית, צרפתית, גרמנית 
 סוגה:  שירה, ספר זיכרונות 
 תקופת הפעילות:  1908–1941 (כ־33 שנים) 
 בן או בת זוג:  Sergei Efron (ינואר 1912–?)   סופיה פארנוק (1914–1916) 
 מספר צאצאים:  3 
 חתימה:   
 
מרינה איבנובנה צְבֶטָיֶיבָה (ברוסית: Мари́на Ива́новна Цвета́ева;‏ 8 באוקטובר 1892 – 31 באוגוסט 1941) הייתה משוררת וסופרת רוסית. מן החשובות שבמשוררות תור הכסף בשירה הרוסית, ומן הכותבות המקוריות בספרות הרוסית.
ביוגרפיה

נולדה במוסקבה למשפחת אנשי תרבות ואמנות. התייתמה מאמה בגיל 13. למדה במוסקבה, לאחר מכן בשווייץ, גרמניה וצרפת.
ספר שיריה הראשון "אלבום ערב" (1910) משך את תשומת לבו של המשורר והמבקר הספרותי מקסימיליאן וולושין. וולושין הזמין את צבטייבה לביתו בקוקטבל שבקרים, בו נהג לארח אנשי תרבות ואמנים.
בקוקטבל צבטייבה הכירה את סרגיי אפרון, לו נישאה ב-1912. צבטייבה נשארה עם אפרון במשך כל חייה, על אף מערכות היחסים הרבות שניהלה (שהמרכזית בהן הייתה מערכת יחסים לסבית מורכבת ומלאת תשוקה עם המשוררת סופיה פארנוק).
ב-1914 בעלה התנדב לצבא הרוסי, לאחר מהפכת אוקטובר ב-1917 הצטרף אל הכוחות הלבנים. צבטייבה חייתה לבדה במוסקבה, סבלה ממחסור חמור, איבדה את הקטנה מבין שתי בנותיה.
ב-1922, לאחר שנודע לה שבעלה בחיים, יצאה אליו לברלין. לאחר מכן הזוג חי בפראג, וב-1925, לאחר הולדת בנם, הם עברו לפריז.
בשנות ה-30, בעלה של צבטייבה שינה את דעותיו הפוליטיות, החל לתמוך בברית המועצות ואף סייע לפעילות הריגול של ה-נ.ק.ו.ד.. ב-1937 הוא הואשם בכך שלקח חלק בהתנקשות בסוכן סובייטי לשעבר, נאלץ לעזוב את צרפת ושב לברית המועצות. עקב כך, צבטייבה הוחרמה על ידי קהילת המהגרים הרוסים בפריז.
ב-1939 היא שבה לברית המועצות בעקבות בעלה. אולם אלה היו שנות הטיהורים הגדולים של סטלין ומשפחתה של צבטייבה לא נמלטה מהם - בעלה נעצר ונורה, בתה נעצרה והייתה בכלא במשך 8 שנים.
עם כניסתה של ברית המועצות למלחמת העולם השנייה, ב-1941, צבטייבה ובנה פונו ליילבוגה שבטטרסטן. כל נסיונותיה להשיג עבודה נכשלו, ומתוך יאוש היא איבדה את עצמה לדעת בתלייה. נקברה ביילבוגה, אולם מקום קבורתה המדויק איננו ידוע.
יצירה

שירתה של צבטייבה מאופיינת במתח רומנטי, אינטנסיביות לשונית (מה שעושה אותה לקשה מאוד לתרגום), אקספרסיביות גבוהה.
המוטבים הרווחים בשירתה הם הבדידות, הטרגיות שבאהבה, הקונפליקט בין השגרה לבין חיי הנפש, מקומו של המשורר כנביא המנודה מן החברה.
צבטייבה כתבה שירים קצרים ומחזורי שירים רבים, שרק חלק מהם פורסמו באוספים שיצאו בחייה. כמו כן כתבה מספר פואמות - חלקן מבוססות על מוטיבים הלקוחים מן הפולקלור הרוסי ("מלך-בתולה", 1922; "הנער", 1924) והאירופאי ("לוכד החולדות", 1925), עלילותיהן של האחרות לקוחות מחייה שלה ("פואמת ההר" ו"פואמת הסוף", 1924).
בנוסף לכך, כתבה מספר מסות ומאמרים על שירה ומשוררים בני זמנה, ועל יצירתו של פושקין שהיה נערץ עליה (היא אף הקדישה לו מחזור שירים).
תרגומים לעברית > שירה

הכפפה של יד שמאל, שירים של אנה אחמטובה ומרינה צווטאייבה, תרגמו ריטה קוגן וסיון בסקין, הוצאת אפרסמון, 2022.
להט אדום: האמנות באור המצפון, רנה ליטוין. מבחר שירים ומסות, הקיבוץ המאוחד, 2011.
מארינה צווטאייבה - מבחר משירתה, בחרה ותרגמה מרוסית: מירי ליטווק, גוונים, תל אביב, 2007.
שירים - מרינה צוטיבה, מרוסית: שלמה אבן-שושן, הקיבוץ המאוחד, תל אביב, 2003.
"דור שלי חיה שלי", משירת רוסיה במאה העשרים, תרגם עמינדב דיקמן, שוקן 2003.
תרגומים לעברית > פרוזה

את האח שלי, מצרפתית: מיכל בן-נפתלי, עריכה מדעית: מיכל גוברין, אחרית דבר: דנה אמיר, רסלינג, 2012.
המסע אל הים: פרוזה אוטוביוגרפית, תרגום מרוסית, הערות ואחרית-דבר: רנה ליטוין, חרגול, תל אביב, 2007.
סיפורה של סוניצ'קה, תרגום מרוסית, הקדמה והערות: סיון בסקין, אחוזת בית, תל אביב, 2005.
אמי והמוזיקה, מרוסית דינה מרקון, הוצאת תשע נשמות, 2018
תרגומים לעברית > מכתבים

קיץ 1926: חליפת מכתבים - ריינר מריה רילקה, מרינה צבטייבה, בוריס פסטרנק, עריכה, כתיבת מבוא ודברי קישור, תרגום מגרמנית: עדה ברודסקי, תרגום מרוסית: דינה מרקון, כרמל, ירושלים, 2004.
שיר של צבטייבה על קיר בליידן שבהולנד
A Life Within A Day

| --- | --- |

 אלבום אולפן מאת סקווקאט
 יצא לאור:  28 במאי 2012
 סוגה:  רוק מתקדם
 שפה:  אנגלית 
 אורך:  46:13
 חברת תקליטים:  Esoteric Recordings
 הפקה:  רוג'ר קינג
 
A Life Within A Day (בתרגום לעברית: חיים בתוך יום) הוא אלבום הבכורה של הצמד "סקווקאט" המורכב מכריס סקווייר (אשר פעל בלהקת יס עד מותו) וסטיב האקט (פעל בעבר בלהקת ג'נסיס). שיר הנושא "A Life Within A Day" זכה בפרס ה"המנון" בטקס פרסי הרוק המתקדם. השיר "Aliens" (חייזרים) תוכנן במקור להיות שיר של להקת "יס" בשם "(Aliens Are Only Us from the Future)" (חייזרים הם רק אנחנו מהעתיד). השיר נכתב על ידי סקווייר, ובוצע בסיבוב ההופעות של יס (Yes' In The Present). אחריו יס הפסיקו לבצע את השיר בהופעות זמן קצר אחרי לשיר היו שמועות על כניסתו לאלבום של יס בשנת Fly from Here) 2011).
האקט כבר עבד עם חברו ללהקה של סקווייר סטיב האו בסופרגרופ GTR.
רשימת השירים

כל השירים נכתבו על ידי כריס סקווייר, סטיב האקט ורוג'ר דין למעט איפה שמצוין
| מס' | שם | כותב(ים) | משך |
| --- | --- | --- | --- |
| 1. | A Life Within a Day  |   | 6:35 |
| 2. | Tall Ships  |   | 6:18 |
| 3. | Divided Self  | האקט, סקווייר, קינג, ניק קאלברן | 4:06 |
| 4. | Aliens  | האקט, סקווייר, קינג, היילי | 5:32 |
| 5. | Sea of Smiles  |   | 5:25 |
| 6. | The Summer Backwards  |   | 3:00 |
| 7. | Stormchaser  |   | 5:26 |
| 8. | Can't Stop the Rain  | האקט, סקווייר, קינג, ג'רארד ג'ונסון, סיימון ססלר | 5:47 |
| 9. | Perfect Love Song  | האקט, סקווייר, קינג, ג'ונסון | 4:04 |
| משך כולל: | משך כולל: | משך כולל: | 46:13 |
ביצוע

סקווקאט:
כריס סקווייר - גיטרת בס, שירה
סטיב האקט - גיטרה, מפוחית פה, שירה
משתתפים נוספים:
רוג'ר קינג - קלידים
ג'רמי סטייסי - תופים
אמנדה למאן - שירה מלווה
דיק דרייבר - קונטרבס
ריצ'רד סטיוארט - צ'לו
קריסטין טאונסנד - כינור, וילולה
אחרים:
רוג'ר קינג - מפיק, טכנאי קול
שו בינג - עטיפת אלבום
ג'ון ברוור - הרשאה
מארק פאוול - רכז הפרויקט
ויקי פאוול - רכזת
פיל סמי - עטיפת אלבום
אנג'לה ויקדומיני - צילום
מאוריציו ויקדומיני - צילום
1700 ברוסיה

| 0 | 1 | 2 | 3 |
| --- | --- | --- | --- |
| «««  1699   1698  1697 |  דגל רוסיה | 1700  ברוסיה |  »»»  1701   1702   1703 |
כל ערכי השנים ברוסיה • אירועים בולטים בעולם ב-1700 פורטל רוסיה • לוח שנה של שנת 1700
שנת 1700 ברוסיה היא השנה ה-153 לקיומה של רוסיה הצארית והשנה ה-18 לשלטונו של פיוטר הראשון והשנה הרביעית לשלטונו הבלעדי, לאחר מות איוואן החמישי, ארבע שנים קודם לכן.
מנהיגים

מונרך - פיוטר הראשון
אירועים

1 בינואר – רוסיה התחילה להשתמש בלוח היוליאני
12 בפברואר – נפתחת המלחמה הצפונית הגדולה עם פלישה משולבת לשוודיה, גרמניה ולטביה של כוחות דנמרק ופולין/סקסוניה. שוודיה משתלטת על הים הבלטי ומחזיקה בשטחי פינלנד, אסטוניה, לטביה וחלקים מצפון גרמניה. פיוטר הראשון נכנס לברית עם מלך פרדריק הרביעי מדנמרק ומלך פולין, אוגוסטוס השני. שליט שוודיה הוא קרל השנים-עשר.
13 ביולי - הסכם קונסטנטינופול, רוסיה הצארית שוחרר מתשלום המענק השנתי לחאנות קרים, ששולם מאז כיבוש מוסקבה על ידי אורדת הזהב.
18 באוגוסט – נחתם הסכם טראוונדל בין האימפריה השוודית, דנמרק–נורווגיה והולשטיין-גותורפ בטראוונדל. באותו יום אוגוסטוס השני ופיוטר הראשון מכריזים מלחמה על שוודיה.
30 בנובמבר - קרב נארווה, קרב במלחמת הצפון הגדולה בו הובס כוח מצור רוסי על ידי כח עזר שוודי בן 8,000 חיילים בפיקודו של קרל ה-12.
נולדו

אנסטסיה טרובצקאיה, אשת חצר (מתה בשנת 1755)
נפטרו

12 בפברואר – אלכסיי שיין, מדינאי (יליד 1662)
16 באוקטובר – הפטריארך אדריאן, מנהיג הכנסייה האורתודוקסית הרוסית (יליד 1627)
IMEI

מזהה בינלאומי של מכשיר נייד או מספר IMEI ‏(באנגלית: International Mobile Station Equipment Identity) הוא מספר, בדרך כלל ייחודי, אשר המשמש לזיהוי של מכשירים מסוג 3GPP ‏(GSM, UMTS, LTE) ומכשירי טלפון ניידים מסוג iDEN ומכשירים נוספים לתקשורת סלולרית גם כן. ברוב מכשירי הטלפון הניידים ניתן להציג את מספר ה-IMEI באמצעות הזנת הקוד #06#* מהחייגן (חיוג). ניתן למצוא את מספר ה-IMEI מודפס על מדבקה בגב המכשיר הסלולרי (אשר נגישה לאחר הסרת הסוללה) וגם, במכשירי סמארטפון מסוימים ניתן להציג את המספר ממסך ההגדרות של המכשיר.
מספר IMEI של מכשיר NOKIA 6030
מספר ה-IMEI נפוץ בקרב מכשירים סלולריים מסוג GSM בעיקר לזיהוי ומניעה של גנבות באמצעות חסימה מרשתות סלולריות. רשת ה-GSM מנהלת מאגר שמשמש כמסד נתונים עבור חברות סלולר בשוק הבינלאומי לצורך של זיהוי המכשיר וחברות סלולר אשר מקבלות דיווח על מכשיר גנוב יכולות לצרף בקשה להוספת מספר ה-IMEI לרשימה השחורה במסד הנתונים של ה-GSM.
הדיוויזיה השלישית (סוריה)

| --- | --- |
סמל הדיוויזיות המשוריינות בצבא הסורי
סמל הדיוויזיות המשוריינות בצבא הסורי
 פרטים
 מדינה:  סוריה סוריה
 סוג:  אוגדה משוריינת
 בסיס האם:  אל-קטייפה
 אירועים ותאריכים
 תקופת הפעילות:  1971–הווה (כ־53 שנים) 
 מלחמות:  מלחמת יום הכיפורים מלחמת לבנון הראשונה הכיבוש הסורי בלבנון ההתקוממות האסלאמית בסוריה מלחמת האזרחים בסוריה
 נתוני היחידה
 כוח אדם:  החטיבה המשוריינת ה-47 החטיבה המשוריינת ה-65 החטיבה המשוריינת ה-81 החטיבה הממוכנת ה-21 רגימנט ארטילריה
 ציוד עיקרי:  נגמ"ש BMP-1 טנק T-72
 פיקוד
 יחידת אם:  הקורפוס השני
 מפקדים:  נעים ג'אסם סולימאן
הדיוויזיה המשוריינת השלישית היא יחידה של הצבא הסורי האחראית על אבטחת ציר הגישה הצפוני לדמשק. בסיס הדיוויזיה ממוקם ליד אל-קטייפה, באופן מסורתי הדיוויזיה נחשבת לאחת הדיוויזיות הנאמנות ביותר לאסד.
מבנה

הדיוויזיה היא חלק מהקורפוס ה-3 של הצבא הסורי, והיא כוללת את החטיבה המשוריינת ה-47, החטיבה המשוריינת ה-65, החטיבה המשוריינת ה-81 והחטיבה הממוכנת ה-21, וכן רגימנט ארטילריה.
נכון לשנת 2011 הדיוויזיה הייתה תחת פיקודו של מייג'ור גנרל נעים ג'אסם סולימאן, ואילו חטיבה 65 הייתה תחת פיקודו של בריגדיר גנרל ג'יהאד מוחמד סולטן.
היסטוריה > מלחמות ישראל

עם פרוץ מלחמת יום הכיפורים באוקטובר 1973, הוחזקה הדיוויזיה בעתודה. הדיוויזיה, בפיקודו של תת-אלוף מוסטפא שרבה, הייתה דיוויזיית שריון שהורכבה מטנקי T-62. ב-9 באוקטובר הוכנסה הדיוויזיה לקרב והיא לחמה בגזרה הצפונית ברמת הגולן, ובכלל זה השתתפה בקרב עמק הבכא ובניסיון לבלום את המתקפה הישראלית לעבר הגולן הסורי.
במהלך מלחמת לבנון הראשונה תפקידה העיקרי של הדיוויזיה היה אבטחת סוללות טילי הנ"מ בצפון בקעת הלבנון, אולם בשעות אחר הצהריים ב-10 ביוני היא החלה בתנועה דרומה לתגבור הכוח הסורי שבמגע עם צה"ל, אולם לא נכנסה ללבנון לפני יום שישי בבוקר. יחידות מהדיוויזיה לחמו בקרב סולטאן יעקוב, וכוח שריון של הדיוויזיה, שכלל טנקי T-72, נכנס למארב של חטיבה 409 בבוקר ה-11 ביוני, ואיבד טנקים רבים.
היסטוריה > ההתקוממות האסלאמית בסוריה

הדיוויזיה, תחת פיקודו של גנרל שאפיק פייאד, מילאה תפקיד מרכזי בהבסת "מרד האחים המוסלמים" בשנת 1980. במהלך העימות הדיוויזיה כולה הייתה פרוסה בחלב במרץ 1980, והציבה חיל משמר בעיר במשך שנה שלמה. פטריק סיל כתב על כך ש"טנקי הדיוויזיה היו פרוסים כמעט בכל רחוב." סיל גם כתב על תקרית בה גנרל פייאד עמד על צריח של טנק, והכריז כי "הוא מוכן להרוג אלף אנשים ביום, כדי לפטור את העיר מהשרצים של האחים המוסלמים."
הדיוויזיה גם השתתפה בטבח חמה, עם החטיבה המשוריינת ה-47 והחטיבה הממוכנת ה-21.
היסטוריה > ניסיון ההפיכה 1984

הדיוויזיה, תחת פייאד, גם מילאה תפקיד מרכזי בדיכוי ניסיון הפיכה ב-1984 על ידי רפעת אל-אסד. הדיוויזיה, יחד עם כוחות מיוחדים בפיקודו של עלי חיידר, יחד עם המשמר הרפובליקני, ופלוגות ההגנה בדמשק. בעוד הכוחות המיוחדים פרסו מחלקות נגד טנקים ברחובות דמשק להתעמת עם הכוחות המשוריינים של רפעת אל-אסד, והקיפו את בסיסיו עם צלפים, כוחות השריון של פייאד סיפקו גיבוי משוריין וכוח אש כדי לבודד לחלוטין את דמשק מבחוץ, כך שכוחות מחוץ לדמשק (בלבנון ובצפון) לא יכלו להיכנס לדמשק, וכ-30,000 כוחותיו של רפעת בתוך אזורי דמשק נלכדו למעשה.
היסטוריה > מלחמת האזרחים

ארגון זכויות האדם האשים את הדיוויזיה במעורבות בדיכוי ההפגנות בתחילת מלחמת האזרחים בסוריה. באופן ספציפי, הדיוויזיה הייתה לכאורה מעורבת בדיכוי אלים של מחאות בדואומה ודרעא באפריל 2011. הדיוויזיה הייתה לכאורה מעורבת במעצרים שרירותיים, ביזה של בתים, ירי על מפגינים לא חמושים.
הדיוויזיה לחמה במערכת הריף במחוז דמשק.
הערות שוליים

↑  Joseph Halliday, The Syrian Army: Doctrinal Order of Battle, Institute for the Study of War, February 2013, p.9
1 2 3 4 5  Joseph Halliday, The Syrian Army: Doctrinal Order of Battle, Institute for the Study of War, February 2013, p.10
1 2 3  “By All Means Necessary” - Individual and Command Responsibility for Crimes against Humanity in Syria, Human Rights Watch, 2011, p.83
↑  שאול שי, קרב "סולטאן יעקוב" # 10- 11 ביוני 1982#, מלחמת לבנון הראשונה, אתר עמותת "לחופש נולד"
↑  עמנואל ולד, קללת הכלים השבורים, עמ' 53-54
↑  “By All Means Necessary” - Individual and Command Responsibility for Crimes against Humanity in Syria, Human Rights Watch, 2011, p.22
↑  “By All Means Necessary” - Individual and Command Responsibility for Crimes against Humanity in Syria, Human Rights Watch, 2011, p.36